**STANOVY**

**Asociácia vzdelávateľov v sociálnej práci v SR**

Doplnené od 19.3.2015 na Zasadnutí správnej rady asociácie

**Článok č. 1 - VŠEOBECNÉ USTANOVENIA**

Názov občianskeho združenia: Asociácia vzdelávateľov v sociálnej práci v Slovenskej republike (ďalej len SR)

1/ Občianske združenie (ďalej len združenie) je dobrovoľné združenie občanov a členmi združenia sú aj právnické osoby (vysoké školy, VOŠ, ), ktorí sa podieľajú na graduálnom vzdelávaní v sociálnej práci na území Slovenskej republiky. Je založené v súlade s ustanoveniami *Zákona č. 83/1990 Zb. o združovaní občanov v znení neskorších predpisov*. Združenie sleduje všeobecne prospešné ciele zamerané na skvalitnenie študijného odboru sociálna práca a tým aj skvalitnenie výkonu sociálnej práce v praxi.

2/ Združenie nie je založené na podnikanie, je nepolitické, dobrovoľné záujmové združenie občanov.

3/ Sídlo združenia: 080 01 Prešov, ul. 17. Novembra č. 1,

4/ Združenie je samostatnou právnickou osobou, ktorá môže vo svojom mene nadobúdať práva a povinnosti. Pôsobí na celom území SR Združenie bolo založené na dobu neurčitú.

**Článok č. 2 - POSLANIE, ČINNOSŤ A CIELE**

1I Poslaním združenia je prispievať svojou činnosťou k rozširovaniu teoretických vedomostí a praktických spôsobilostí v oblasti sociálnej práce, napomáhať jej etablovaniu ako samostatného spoločensko-vedného odboru.

2/ Činnosť a ciele:

* združovanie občanov/inštitúcií v súlade s poslaním združenia,
* vytváranie podmienok pre spoluprácu členov združenia,
* komunikácia s ústrednými orgánmi štátnej správy (najmä MPSVR SR a MŠ SR),
* tvorba a inovácia vzdelávacích štandardov v oblasti sociálnej práce, ich monitorovanie a uplatňovanie vo vzdelávacom systéme,
* spracovanie odborných expertíz pri zavádzaní a dodržiavaní vzdelávacích štandardov pre vzdelávanie v sociálnej práci,
* organizovanie a koordinovanie odborných seminárov s problematikou vzdelávania v
* sociálnej práci,
* tvorba a vydávanie učebných a metodických materiálov v oblasti vzdelávania a ďalšieho vzdelávania sociálnych pracovníkov a pracovníčok,
* podpora poradenskej a metodickej činnosti pre oblasť vzdelávania v sociálnej práci,
* spolupráca so subjektmi v oblasti sociálnej práce doma i v zahraničí,
* podpora výskumu v sociálnej práci,
* organizácia a realizácia ďalšieho vzdelávania,
* participácia združenia na pri tvorbe a príprave legislatívnych dokumentov,
* podpora statusu vzdelávania v sociálnej práci voči odbornej a laickej verejnosti,
* zastupovanie vzdelávacích inštitúcii v sociálnej práci vo vzťahu k ústredným orgánom štátnej správy (najmä MPSVR, MŠ, Národná rada a iné).

**Článok č. 3 - ČLENSTVO V ZDRUŽENÍ**

1*I* Členovia združenia môžu byt:

a) fyzická osoba, ktorá spÍňa tieto predpoklady:

* vysokoškolské vzdelanie,
* pôsobiaca v rámci graduálneho vzdelávania v sociálnej práci s ustanoveným pracovným časom,
* je plne spôsobilá na právne úkony,
* je bezúhonná,

b) právnická osoba (vzdelávacia inštitúcia), ktorá poskytuje vysokoškolské a vyššie odborné vzdelávanie v sociálnej práci na území Slovenskej republiky,

bb) pri rokovaniach Zhromaždenia členov združenia zastupuje každého člena (každú vzdelávaciu inštitúciu) jedna ním písomne poverená osoba.

2/ O prijatí za člena združenia rozhoduje na základe písomnej prihlášky a stanov Správna rada združenia 2x ročne (prezenčne alebo per rollam).

3/ Členom združenia sa môže stať každý, kto spÍňa všetky predpoklady stanovené združením a ktorý sa stotožňuje s cieľmi združenia, súhlasí s obsahom jej stanov. Členstvo v združení vzniká na základe dobrovol'ne prejavenej vôle záujemcu o členstvo.

4/Členstvo zaniká na základe písomného oznámenia člena združenia o vystúpení doručením Správnej rade združenia. Členstvo v združení zaniká rozhodnutím nadpolovičnej väčšiny hlasov členov prezenčne alebo per rollam v prípade, keď:

* si člen združenia neplní povinnosti vyplývajúce zo stanov združenia,
* sa dlhšie ako dvanásť mesiacov nezúčastňuje činnosti združenia,
* ak člen združenia zomrel alebo bol vyhlásený za mŕtveho,
* o to požiada,
* ak člen združenia bol pozbavený spôsobilosti na právne úkony,
* ak člen združenia bol právoplatne odsúdený za trestný čin, ktorého sa dopustil pri vykonávaní činnosti v združení,
* ak mu bolo uložené disciplinárne opatrenie pre obzvlášť hrubé porušenie povinnosti člena združenia.

**Článok č. 4 - PRÁVA A POVINNOSTI ČLENA ZDRUŽENIA**

1/člen má práva:

a) podieľať sa na tvorbe a dodržiavaní štandardov vzdelávania v sociálnej práci, vzdelávacích projektov,

b) zúčastňovať sa na akciách organizovaných pre členov združenia,

c) voliť a byt volený do orgánov združenia,

d) byt informovaný o zámeroch a aktivitách združenia,

e) predkladať návrhy a námety pre činnosť združenia.

2/ člen má povinnosti:

a) dodržiavať stanovy združenia

b) obhajovať záujmy združenia a aktívne sa zapájať do činnosti uvedeného združenia

c) platiť si členské príspevky združenia v stanovenom termíne a v stanovenej výške, ktoré boli schválené orgánmi združenia a sú zverejnené na webovej stránke združenia najneskôr do 31.3. príslušného roka.

**Článok č. 5 - ORGÁNY ZDRUŽENIA**

1/Orgánmi združenia sú:

a) Valné zhromaždenie členov združenia

b) správna rada

c) dozorná rada

d) predseda.

2/ Valné zhromaždenie členov združenia je najvyšším orgánom združenia. Ostatné orgány sú

ním volené.

3/Volebné obdobie orgánov združenia je trojročné.

4/Funkcie v orgánoch združenia sú čestné.

5/Orgány združenia pracujú na princípe kolektívneho rozhodovania. O všetkých prerokúvaných otázkach orgány združenia rozhodujú na základe hlasovania. O personálnych otázkach v pôsobnosti združenia sa rozhoduje tajným hlasovaním, ak príslušný orgán združenia nerozhodne inak.

**Článok č. 6 – VALNÉ ZHROMAŽDENIE CLENOV ZDRUŽENIA**

1/ Valné zhromaždenie členov združenia zvoláva predseda alebo správna rada združenia, vo výnimočných prípadoch aj dozorná rada, spravidla raz za jeden rok, najmenej však raz za tri roky. Ak o to požiada nadpolovičná väčšina členov združenia, Správna rada združenia je povinná zvolať Valné zhromaždenie členov združenia do dvoch mesiacov.

2/ Na platnosť rozhodnutia je potrebný súhlas nadpolovičnej väčšiny prítomných členov, ktorí tvoria minimálne 30% z celkového počtu platných členov združenia.

3/Zhromaždenie členov združenia rozhoduje o všetkých základných otázkach a to:

* + volí a odvoláva členov Správnej rady združenia a ostatných orgánov združenia a určuje ich

počty,

* + schvaľuje zmeny a doplnky stanov združenia,
  + rozhoduje o zlúčení združenia s iným združením,
  + rozhoduje o zániku združenia,
  + schvaľuje zameranie činnosti,
  + výročnú správu združenia,
  + schvaľuje rozpočet a správu o hospodárení.

**Článok č. 7 - SPRÁVNA RADA**

1/ Správna rada združenia je kolektívny orgán, ktorý vykonáva koncepčnú a rozhodovaciu činnosť.

2/ Správna rada má päť až sedem členov.

3/ Správna rada združenia rozhoduje najmä v týchto otázkach:

* + zvoláva Valné zhromaždenie členov združenia,
  + rozhoduje o prijatí nových členov vedie zoznam členov združenia,
  + spravuje majetok združenia,
  + informuje členov a členky o činnosti združenia,
  + chráni a presadzuje záujmy členov združenia,
  + vykonáva ďalšiu činnosť pokiaľ táto neprináleží iným orgánom združenia.

4/ Správna rada sa schádza podľa potreby, najmenej však jedenkrát za rok. Správnu radu zvoláva a riadi predseda združenia.

5/ Výkon funkcií v Správnej rade je bezplatný.

**Článok č. 8 - DOZORNÁ RADA**

1/ Dozorná rada má spravidla troch členov, ktorých volí Valné zhromaždenie členov združenia. Dozorná rada má tieto funkcie:

a) kontroluje plnenie uznesení Zhromaždenia členov združenia a Správnej rady. Za týmto účelom má prístup ku všetkým dokladom združenia,

b) kontroluje hospodárenie združenia, je oprávnená požiadať o zvolanie Valného zhromaždenia členov združenia v prípade, že v rámci kontrolnej činnosti zistí také skutočnosti, ktoré sú dôležité pre činnosť združenia,

c) dozornú radu volí zhromaždenie členov, zo svojho stredu si volí predsedu, ktorého vo funkcii potvrdzuje zhromaždenie členov,

d) dozorná rada zasadá podľa potreby, minimálne však raz za rok, ako aj vždy vtedy, ak o to požiada správna rada združenia,

e) o výsledku zistení pri svojej činnosti predkladá dozorná rada priebežne písomné správy správnej rade. Dozorná rada predkladá ročnú správu o svojej činnosti Valného zhromaždeniu členov združenia,

f) predseda a členovia dozornej rady nesmú byt zároveň členmi správnej rady združenia.

**Článok č. 9 - PREDSEDA ZDRUŽENIA**

1/ Predseda je štatutárnym zástupcom združenia, zastupuje ho navonok a koná v jeho mene vo všetkých veciach.

2/Predseda je priamo velený Valným zhromaždením členov združenia na trojročné funkčné obdobie.

*3/* Rozhoduje o neodkladných veciach, o týchto rozhodnutiach informuje na najbližšom zasadnutí členov správnej rady.

4/ Zvoláva pravidelne raz za polroka rokovanie Správnej rady. Predseda je povinný zvolať" mimoriadne zasadnutie Správnej rady na žiadosť jej nadpolovičnej väčšiny.

5/V období jeho neprítomnosti, predsedu zastupuje v plnom rozsahu ním písomne poverený a schválený člen Správnej rady združenia.

6/Predseda zodpovedá za svoju činnosť Valného zhromaždeniu členov združenia.

7/Predseda združenia je volený najviac na dve po sebe nasledujúce funkčné obdobia.

**Článok č. 10 - HOSPODÁRENIE ZDRUŽENIA**

1/ Združenie hospodári s vlastným majetkom a s majetkom, ku ktorému má právo hospodárenia, resp. majetkom mu zvereným.

2/Majetok združenia slúži na zabezpečenie poslania a rozvoja činnosti združenia.

3/Združenie hospodári na základe ročného rozpočtu, ktorý schvaľuje zhromaždenie členov.

4/Príjmy združenia tvoria:

* + členské príspevky členov združenia,
  + granty, dotácie, dary, príspevky tuzemských a zahraničných fyzických a právnických osôb,
  + dotácie a príspevky zo štátneho rozpočtu a štátnych fondov,
  + úhrady za vynaložené náklady pri realizácii programov združenia,
  + príjmy z činnosti pri napĺňaní cieľov združenia.

*5/* Hospodárenie združenia sa riadi všeobecne záväznými predpismi platnými pre tento typ organizácie.

**Článok c. 11 - ZÁNIK ZDRUŽENIA**

1/Združenie zaniká:

a) dobrovoľným rozpustením alebo zlúčením združenia s iným občianskym združením,

b) právoplatným rozhodnutím Ministerstva vnútra o jeho rozpustení.

2/Pri zániku združenia sa vykoná majetkové vysporiadanie. Majetkové vysporiadanie vykoná likvidátor určený Správnou radou združenia. Likvidátorom môže byt len fyzická osoba, člen združenia.

3/ Pred zánikom združenia sa vykoná likvidácia, pokiaľ celý majetok združenia neprechádza na právneho nástupcu združenia.

**Článok C. 12 - ZÁVERECNÉ USTANOVENIA**

1/ Stanovy združenia nadobúdajú platnosť ich schválením prípravným výborom pre založenie združenia.

2/ Veci neupravené týmito stanovami sa riadia všeobecne záväznými právnymi predpismi a internými predpismi združenia, ktoré vydáva Správna rada združenia.

3/ Združenie vzniká dňom registrácie na Ministerstve vnútra SR.